தக்கியுதீன் அப்துல் வாஹித்

தக்கியுதீன் அப்துல் வாஹித் (Thakiyudeen Abdul Wahid)  ஒரு இந்திய தொழில்முனைவோர் மற்றும் விமானி ஆவார். நாட்டின் முதல் திட்டமிடப்பட்ட தனியார் விமான நிறுவனமான, (இப்போது செயல்படாத) ஈஸ்ட்-வெஸ்ட் ஏர்லைன்ஸின் நிறுவனர் மற்றும் நிர்வாக இயக்குநராக இருந்தார். அவர் 1995 நவம்பர் 13 அன்று கொலை செய்யப்பட்டார்..

ஆரம்ப கால வாழ்க்கை
வாஹித் கேரளாவில் திருவனந்தபுரம் அருகே உள்ள ஓடயம் கிராமத்தில் பிறந்தார். சாதாரண கல்விப் பின்னணி கொண்ட இவர், 9ம் வகுப்பு வரை படித்தவர்.

தொழில்
வளைகுடா நாடுகளுக்கு வேலைவாய்ப்புகளுக்காக செல்பவர்களுக்காக மும்பையின் தாதரில் தனது சகோதரர்களுடன் பயண நிறுவனத்தில் தனது வணிக வாழ்க்கையைத் தொடங்கினார்.  1992 இல் அப்போதைய இந்திய அரசாங்கம் விமானத் துறையில் மேற்கொண்ட சீர்திருத்தியதின் விளைவாக, அவர் திருவனந்தபுரத்தினை தலைமையிடமாகக் கொண்டு ஈஸ்ட்-வெஸ்ட் ஏர்லைன்ஸைத் தொடங்கினார். ஈஸ்ட்-வெஸ்ட் ஏர்லைன்ஸ் 28 பிப்ரவரி 1992 அன்று வணிக நடவடிக்கைகளைத் தொடங்கியது.

1995 இல் அவர் இறந்த பிறகு 1996 இல் விமான நிறுவனம் அதன் செயல்பாடுகளை நிறுத்தியது.

இறப்பு
மும்பையில் உள்ள அவரது அலுவலகத்திற்கு அருகில் 1995 நவம்பர் 13 அன்று வாஹித் சுட்டுக் கொல்லப்பட்டார்.

மேற்கோள்கள்

வெளி இணைப்புகள்

பகுப்பு:1995 இறப்புகள்
பகுப்பு:இந்திய விமானப் போக்குவரத்து வணிகர்கள்
பகுப்பு:இந்தியத் தொழிலதிபர்கள்
பகுப்பு:கேரள மக்கள்
பகுப்பு:திருவனந்தபுரம் மாவட்ட மக்கள்
பகுப்பு:இந்திய முஸ்லிம்கள்